Opinjoni tal-Kummissjoni skond l-Artikolu 251(2), it-tielet subparagrafu, punt (c) tat-Trattat tal-KE, dwar l-emendi tal-Parlament Ewropew għall-Pożizzjoni Komuni tal-Kunsill li tikkonċerna l-proposta tad-Deċizjoni li tistabbilixxi l-programm ta' Kultura 2007 (2007-2003) (COM(2004) 469 finali) jemenda l-proposta tal-Kummissjoni b’mod konformi ma’ l-Artikolu 250(2) tat-Trattat KE /* KUMM/2006/0682 finali - COD 2004/0150 */





[pic] | KUMMISSJONI TAL-KOMUNITAJIET EWROPEJ | Brussel 10.11.2006 KUMM(2006) 682 finali 2004/0150 (COD) OPINJONI TAL-KUMMISSJONI skond l-Artikolu 251(2), it-tielet subparagrafu, punt (c) tat-Trattat tal-KE, dwar l-emendi tal-Parlament Ewropew għall-Pożizzjoni Komuni tal-Kunsill li tikkonċerna l-proposta tad-Deċizjoni li tistabbilixxi l-programm ta' Kultura 2007 (2007-2003) (COM(2004) 469 finali) JEMENDA L-PROPOSTA TAL-KUMMISSJONI b’mod konformi ma’ l-Artikolu 250(2) tat-Trattat KE 2004/0150 (COD) OPINJONI TAL-KUMMISSJONI skond l-Artikolu 251(2), it-tielet subparagrafu, punt (c) tat-Trattat tal-KE, dwar l-emendi tal-Parlament Ewropew għall-Pożizzjoni Komuni tal-Kunsill li tikkonċerna l-proposta tad-Deċizjoni li tistabbilixxi l-programm ta' Kultura 2007 (2007-2003) (COM(2004) 469 finali) 1. Daħla Skond l-Artikolu 251(2), it-tielet subparagrafu, punt (c) tat-Trattat tal-KE, il-Kummissjoni għandha tagħti opinjoni dwar l-emendi proposti mill-Parlament Ewropew fit-tieni qari. Il-Kummissjoni tistipula l-opinjoni tagħha dwar l-emendi proposti mill-Parlament Ewropew f'dan li ġej. 2. L-isfond storiku Data ta' meta l-proposta tressqet quddiem il-Parlament Ewropew u l-Kunsill(dokument COM(2004) 469 finali - 2004/0150 (COD)): | 15 ta' Lulju 2004 | Data ta' l-opinjoni tal-Kumitat tar-Reġjuni: | 23 ta' Frar 2005 | Data ta' l-opinjoni tal-Parlament Ewropew fl-ewwel qari: | 25 ta' Ottubru 2005 | Data tal-ftehim politiku fil-Kunsill: | 18 ta’ Mejju 2006 | Data ta' l-adozzjoni tal-Pożizzjoni Komuni: | 18 ta' Lulju 2006 | Data ta' l-opinjoni fit-tieni qari: | 25 ta' Ottubru 2006 | 3. Għan tal-Proposta tal-Kummissjoni L-għan tal-proposta tal-Kummissjoni huwa l-istabbiliment ta' programm li jikkontribwixxi għall-iżvilupp tal-valuri kulturali komuni Ewropej permezz ta' l-iżvilupp tal-kooperazzjoni kulturali fost l-awturi, l-atturi kulturali u l-istituzzjonijiet kulturali. Dan il-programm bi ħsiebu jippromwovi l-kooperazzjoni multilaterali fi ħdan l-Ewropa u jikkontribwixxi għall-iżvilupp ta' identità Ewropea mill-bażi, permezz ta' l-interazzjonijiet bejn iċ-ċittadini. Il-programm propost imur lil hinn mill-programmi ta' qablu fit-tisħiħ tal-kooperazzjoni kulturali billi jikkonċentra l-azzjoni Komunitarja fuq tliet għanijiet ewlenin meqjusa li għandhom valur miżjud qawwi Ewropew: il-mobilità tranżnazzjonali ta' dawk li jaħdmu fis-settur kulturali, iċ-ċirkolazzjoni tranżnazzjonali tax-xogħlijiet ta' l-arti u l-prodotti artistiċi u kulturali kif ukoll id-djalogu bejn il-kulturi. Il-programm huwa magħmul minn tliet partijiet: i) l-appoġġ dirett għal xi proġetti ta' kooperazzjoni kulturali, ii) l-appoġġ għall-korpi Ewropej ta' kooperazzjoni kulturali u iii) l-appoġġ għax-xogħol analitiku kif ukoll għall-ġbir u t-tixrid ta' l-informazzjoni fil-qasam tal-kooperazzjoni kulturali. 4. L-OPINJONI TAL-KUMMISSJONI DWAR L-EMENDI ADOTTATI MILL-PARLAMENT EWROPEW Il-Kummissjoni taċċetta t-tliet emendi adottati mill-Parlament Ewropew. Dawn l-emendi jirriżultaw mill-kompromess globali bejn il-Parlament Ewropew u l-Kunsill fid-dawl tat-tieni qari. Huma konformi ma' l-għanijiet tal-proposta inizjali tal-Kummissjoni. L-ewwel emenda tenfasizza l-ħtieġa espressa fil-proposta inizjali li tmur lil hinn minn strateġija sempliċi għal proġetti u li ssostni l-korpi kulturali attivi fil-ħidma tagħhom, f'livell Ewropew. It-tieni emenda tillimita l-użu tal-komitoloġija għal parti waħda tal-programm (parti 1.1, proġetti multiannwali) u meta mqabbla mal-mod kif jitpoġġa l-kliem fil-Pożizzjoni Komuni, tqarreb b'mod sinifikanti lejn il-pożizzjoni inizjali tal-Kummissjoni. Il-proċedura tal-komitoloġija ma tapplikax la għal proġetti ta' perjodu qasir (parti 1.2, azzjonijiet ta' kooperazzjoni) u lanqas għall-korpi kulturali (parti 2), biex ma ttawwalx, mingħajr valur miżjud konkret, il-proċedura deċiżjonali interna relatata ma' l-implimentazzjoni tal-programm. Fl-aħħar, sabiex tħaffef l-implimentazzjoni tal-programm, it-tielet emenda tnaqqas in-numri ta' jiem minn 20 għal wieħed bejn il-pubblikazzjoni tad-Deċiżjoni u d-dħul tagħha fis-seħħ. 5. Konklużjoni Skond l-Artikolu 250(2) tat-Trattat tal-KE, il-Kummissjoni temenda l-proposta tagħha kif stipulat hawn fuq. 6. Dikjarazzjoni mill-Kummissjoni Il-Kummissjoni għamlet dikjarazzjoni unilaterali fl-okkażjoni ta’ l-adozzjoni tal-Pożizzjoni Komuni (ara l-anness). ANNESS Dikjarazzjoni tal-Kummissjoni rigward il-pakkett finanzjarju Il-Kummissjoni tixtieq tiġbed l-attenzjoni ta' l-Awtorità Leġiżlattiva dwar il-ħtieġa li, mhux iktar tard mill-pubblikazzjoni finali fil-Ġurnal Uffiċjali, il-pakkett finanzjarju msemmi fl-att ta' bażi li jistabbilixxi l-Programm Kulturali (2007-2013) jkun espress fi prezzijiet attwali. Dan jikkorrispondi mal-prassi baġitarja normali u jippermetti b'ċarezza assoluta l-konformità mad-Deċiżjoni ta' l-Awtorità Leġiżlattiva. Rigward il-programm in kwistjoni, l-ammont fi prezzijiet attwali huwa ta' 400 miljun euro.